Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 94/1-1-01

28. 3. 2025.

**И З В О Д И З З А П И С Н И К А**

Са VIII (електронске) седнице Наставно-научног већа Филозофског факултета у Нишу, одржане 28. марта 2025. године.

Потребан материјал за седницу налазио се на интернет презентацији Факултета, гласање је било реализовано путем линка који је члановима Већа био послат на имејл адресу.

Гласало је 148 чланова ННВ (127 наставника и 21 студената).

**Д Н Е В Н И Р Е Д**

1. Доношење одлуке о усвајању Плана надокнаде наставе, предиспитних обавеза и испитних рокова у пролећном семестру академске 2024/2025. године

Наставно-научно веће донело је одлуку о усвајању Плана надокнаде наставе, предиспитних обавеза и испитних рокова из пролећног семестра академске 2024/2025. године.

Надокнада ових активности односиће се на период након завршетка блокада и повратка на редовне наставне и предиспитне активности и након спровођења Плана надокнаде наставе, испита и предиспитних активности из јесењег семестра. Све активности реализоваће се у периоду од 70 дана (50 радних дана и 20 дана викендима) а паралелно са њима и апсолвентски (мартовски и мајски) рокови. Поред ових 70 дана, предвиђен је и априлски испитни рок који ће трајати 12 дана. Након надокнаде наставе из пролећног семестра и реализације мартовског и мајског испитног рока биће организовани и остали испитни рокови (јунски, септембарски, октобар 1 и октобар 2). (ЗА: 144 и УЗДРЖАНА: 4).

Стручна служба Факултета сачиниће одлуку по напред наведеној тачки дневног реда, чија ће копија бити саставни део архивског записника.

ЗАПИСНИК САЧИНИЛА ПРЕДСЕДНИК ВЕЋА

Сандра Ђорђевић Проф. др Наталија Јовановић